Ο **Κώστας Τσιμίκας** (Σέρρες, 12 Μαΐου 1996) είναι Έλληνας επαγγελματίας ποδοσφαιριστής, που αγωνίζεται στην Εθνική Ελλάδας και στην Πρέμιερ Λιγκ της Αγγλίας, για την Λίβερπουλ ως αριστερός πλάγιος αμυντικός.

Τα πρώτα του ποδοσφαιρικά βήματα τα έκανε σε τοπικές ομάδες των Σερρών και της Θεσσαλονίκης, έως ότου το 2014, που πήγε στις ακαδημίες του Πανσερραϊκού, όπου κι αγωνίστηκε στη Γ' Εθνική κατηγορία το 2013-14. Κατόπιν, πήγε στις ακαδημίες του Ολυμπιακού, και αργότερα κέρδισε θέση στην πρώτη ομάδα, προτού μετακινηθεί στο Αγγλικό Πρωτάθλημα. Για δύο περιόδους είχε δοθεί δανεικός σε Έσμπιεργ και Βίλεμ. Στην καριέρα του με τον Ολυμπιακό έχει κατακτήσει 4 Πρωταθλήματα και 2 Κύπελλα Ελλάδας. 

Από το 2015, έχει υπάρξει μέλος μικρών τμημάτων της Εθνικής Ελλάδας, αρχής γενομένης με το U19 και αργότερα με το U21. Από τον Οκτώβριο του 2018, αγωνίζεται στην Εθνική Ελλάδας Ανδρών, κάνοντας το ντεμπούτο του σε έναν επίσημο αγώνα εναντίον της Ουγγαρίας.

Βιογραφία
---------

### Αρχή καριέρας - Πανσερραϊκός

Ο Τσιμίκας γεννήθηκε στη Θεσσαλονίκη στις 12 Μαΐου του 1996, με καταγωγή από τον Λευκώνα Σερρών. Τα πρώτα του ποδοσφαιρικά βήματα τα έκανε στην τοπική ομάδα του χωριού του τον Ολυμπιακό Λευκώνος. Έπειτα πήγε στη Νεάπολη Θεσσαλονίκης και συγκεκριμένα στην τοπική ομάδα Α.Σ. Νεάπολη.  Κατόπιν, στις Σέρρες και στον Πανσερραϊκό, όπου γρήγορα υπέγραψε το πρώτο του επαγγελματικό συμβόλαιο. Στις ακαδημίες του Πανσερραϊκού, κατέκτησε δύο πρωταθλήματα της Football League, στις αντίστοιχες ηλικιακές βαθμίδες. Σε ηλικία 17 ετών, ξεκίνησε να αγωνίζεται και στην πρώτη ομάδα του Πανσερραϊκού κανονικά, πραγματοποιώντας 20 συμμετοχές και πετυχαίνοντας 5 γκολ, στη Γ' Εθνική κατηγορία, τη σεζόν 2013-14.

### Ολυμπιακός Πειραιώς

#### 2014-15

Τον Ιανουάριο του 2014, εντάχθηκε στις ακαδημίες του Ολυμπιακού, όπου εκεί έχει προπονητή τον Γρηγόρη Γεωργάτο. Εκεί έλαβε πολλές εμπειρίες αγωνιζόμενος στο ΟΥΕΦΑ Γιουθ Λιγκ. Στις 23 Σεπτεμβρίου 2014, συμπεριλήφθηκε για πρώτη φορά σε αποστολή της πρώτης ομάδας, από τον Μίτσελ, σε έναν αγώνα Κυπέλλου, εναντίον της Παναχαϊκής.

Στις 28 Οκτωβρίου 2015, πραγματοποίησε το ντεμπούτο του με τον Ολυμπιακό, σε έναν αγώνα Κυπέλλου, με αντίπαλο τον Πλατανιά, με προπονητή τον Μάρκο Σίλβα. Στις 19 Δεκεμβρίου του 2015, πραγματοποίησε και το ντεμπούτο του στη Σούπερ Λίγκα, σε έναν αγώνα κόντρα στην Καλλονή. Εκείνη τη χρονιά, ο Τσιμίκας πανηγύρισε τον τίτλο του Πρωταθλήματος Ελλάδος με τον πειραϊκό σύλλογο, όμως τις επόμενες δύο περιόδους δόθηκε δανεικός, και έως τότε είχε πραγματοποιήσει 12 συμμετοχές σε επίσημους αγώνες στην πρώτη ομάδα του Ολυμπιακού. 

#### Έσμπιεργκ (δανεικός)

Στις 28 Δεκεμβρίου 2016, ο Τσιμίκας, παραχωρήθηκε δανεικός στον δανέζικο σύλλογο Έσμπιεργκ φΜ, έως και το τέλος της περιόδου 2016-17. Στις 17 Φεβρουαρίου 2017, πραγματοποίησε το ντεμπούτο του με τον σύλλογο, ενώ σκόραρε και ένα γκολ, εναντίον της Σοντερίσκε, σε έναν αγώνα που έληξε με σκορ 3-0. Από τον σύλλογο, έφυγε, έχοντας πραγματοποιήσει 13 συμμετοχές.

#### Βίλεμ ΙΙ (δανεικός)

Στις 30 Ιουνίου 2017, πήγε δανεικός στην ολλανδική Βίλεμ, έως και το τέλος της χρονιάς. Στις 20 Σεπτεμβρίου 2017, έβαλε το πρώτο του γκολ, σε έναν αγώνα εναντίον της ΑΓΟΒΒ Άπελντοορν, για το Κύπελλο Ολλανδίας, που έληξε 4-2, υπέρ της Βίλεμ. Στις 2 Φεβρουαρίου 2018, σκόραρε ξανά, στην ίδια διοργάνωση, αυτή τη φορά με απευθείας εκτέλεση φάουλ, βοηθώντας έτσι την ομάδα του να περάσει στους ημιτελικούς του θεσμού, αφού ακολούθησε και η διαδικασία των πέναλτι.

Ο Έλληνας ακραίος αμυντικός, έκανε γρήγορα και το ντεμπούτο του στην Ερεντιβίζιε, την πρώτη κατηγορία της Ολλανδίας, σε μία καλή σεζόν, γενικά, για την ομάδα, ενώ κατάφερε να καθιερωθεί. Στις 17 Μαρτίου του 2018, πέτυχε και το πρώτο του γκολ στο ολλανδικό πρωτάθλημα, κόντρα στην Τβέντε, σε ένα ματς που έληξε 2-2. Στις 31 Μαρτίου του ίδιου έτους πέτυχε και το δεύτερο του γκολ, κόντρα στην Ουτρέχτη, σε ένα ματς που έληξε 3-2, υπέρ της Βίλεμ. Μετά από αυτόν τον αγώνα, συμπεριλήφθηκε στην καλύτερη 11αδα του πρωταθλήματος, της τρέχουσας αγωνιστικής. Στις 6 Μαΐου του 2018, πέτυχε και το τρίτο του γκολ, κόντρα στην Φίτεσε, σε ένα ματς που έληξε ισόπαλο με σκορ 2-2.

#### Επιστροφή στον Ολυμπιακό (2018-19)

Μετά την επιτυχημένη του χρονιά στην Ολλανδία, ο Τσιμίκας γύρισε στον Ολυμπιακό, υπό τις οδηγίες του Πέδρο Μάρτινς. Στις 9 Αυγούστου του 2018, ο Τσιμίκας, πραγματοποίησε και το ντεμπούτο του στις ευρωπαϊκές διασυλλογικές διοργανώσεις και στο Γιουρόπα Λιγκ, σε έναν εντός έδρας αγώνα κόντρα στη Λουκέρνη, με τελικό σκορ 4-0, υπέρ του Ολυμπιακού. Στις 8 Νοεμβρίου 2018, έπειτα από την νίκη της ομάδας του εναντίον της Ντουντελάνζ με 5-1, για την φάση των ομίλων του Γιουρόπα Λιγκ, συμπεριλήφθηκε μαζί με τον συμπαίκτη του Κώστα Φορτούνη, στην καλύτερη ενδεκάδα της αγωνιστικής στην διοργάνωση (UEFA Europa League Team of the Week).

### Λίβερπουλ

Στις 11 Αυγούστου του 2020, πραγματοποιήθηκε η μεταγραφή του στη Λίβερπουλ, με την οποία υπέγραψε συμβόλαιο πενταετούς συνεργασίας. Έγινε μάλιστα ο δεύτερος μόλις Έλληνας ποδοσφαιριστής που αγωνίζεται με την φανέλα των «κόκκινων» μετά τον Σωτήρη Κυργιάκο. Έκανε το ντεμπούτο του στην Αγγλία, στις 24 Σεπτεμβρίου 2020, στην ευρεία νίκη της ομάδας του εναντίον της Λίνκολν Σίτι με σκορ 7-2.

Εθνική Ελλάδας
--------------

Στις 5 Σεπτεμβρίου του 2015, ο Τσιμίκας έκανε το ντεμπούτο του με την Εθνική Ελλάδας U19, μπαίνοντας ως αλλαγή, σε ένα διεθνές φιλικό κόντρα στην αντίστοιχη της Φινλανδίας. Έναν χρόνο αργότερα και συγκεκριμένα στις 2 Σεπτεμβρίου του 2016, έκανε και το ντεμπούτο του με την Εθνική Ελλάδας U21, σε έναν αγώνα κόντρα στην αντίστοιχη της Αλβανίας. Με το συγκεκριμένο τμήμα της Εθνικής, πέτυχε και 2 γκολ, τα οποία ήρθαν σε προκριματικά του Ευρωπαϊκού Πρωταθλήματος.

Μετά την καλή αρχή που έκανε με τον Ολυμπιακό τη σεζόν 2018-19, ο Μίχαελ Σκίμπε, ο τότε ομοσπονδιακός προπονητής της Εθνικής Ελλάδος τον κάλεσε για πρώτη φορά σε αγώνα της ομάδας ανδρών, και συγκεκριμένα σε αυτόν κόντρα στην Ουγγαρία (νίκη 1-0), για το Πρωτάθλημα Εθνών ΟΥΕΦΑ 2018–19. Έτσι, στις 12 Οκτωβρίου του 2018, πραγματοποίησε την πρώτη του επίσημη εμφάνιση με την Εθνική Ελλάδας. Στις 15 Οκτωβρίου του 2018, αγωνίστηκε ξανά, αυτή τη φορά κόντρα στη Φινλανδία. 

Μέχρι σήμερα (Δεκέμβριος 2023) ο Τσιμίκας μετράει 32 παρουσίες με την φανέλα της ανδρικής εθνικής ομάδας της Ελλάδος.

Στατιστικά
----------

| Σύλλογος | Τοποθεσία | Σεζόν | Πρωτάθλημα | Κύπελλο | League Cup | Ευρώπη | Συνολικά |
| --- | --- | --- | --- | --- | --- | --- | --- |
| Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ | Εμφανίσεις | Γκολ |
| Ολυμπιακός | Πειραιάς, Ελλάδα | 2015–16 | 3 | 0 | 6 | 0 | - | - | 0 | 0 | 9 | 0 |
| 2016–17 | 1 | 0 | 2 | 0 | - | - | 0 | 0 | 3 | 0 |
| 2018–19 | 15 | 0 | 4 | 0 | - | - | 9 | 0 | 28 | 0 |
| 2019–20 | 27 | 0 | 3 | 0 | - | - | 16 | 0 | 46 | 0 |
| Συνολικά | 46 | 0 | 15 | 0 | - | - | 25 | 0 | 86 | 0 |
| Έσμπιεργκ (δανεικός) | Έσμπιεργκ, Δανία | 2016–17 | 9 | 2 | 4 | 0 | - | - | 0 | 0 | 13 | 2 |
| Συνολικά | 9 | 2 | 4 | 0 | - | - | 0 | 0 | 13 | 2 |
| Βίλεμ ΙΙ (δανεικός) | Τίλμπουρχ, Ολλανδία | 2017–18 | 33 | 3 | 4 | 3 | - | - | 0 | 0 | 37 | 6 |
| Συνολικά | 33 | 3 | 4 | 3 | - | - | 0 | 0 | 37 | 6 |
| Λίβερπουλ | Λίβερπουλ, Αγγλία | 2020–21 | 2 | 0 | 0 | 0 | 1 | 0 | 4 | 0 | 7 | 0 |
| 2021–22 | 13 | 0 | 5 | 0 | 3 | 0 | 5 | 0 | 26 | 0 |
| 2022–23 | 19 | 0 | 1 | 0 | 1 | 0 | 6 | 0 | 27 | 0 |
| **Συνολικά** | 34 | 0 | 6 | 0 | 5 | 0 | 15 | 0 | 60 | 0 |
| Συνολικά καριέρας | 122 | 5 | 29 | 3 | 6 | 0 | 40 | 0 | 196 | 8 |

Διακρίσεις
----------

Ολυμπιακός Πειραιώς
* 4 Πρωταθλήματα Ελλάδας: 2014-15, 2015-16, 2016–17, 2019-20
* 2 Κύπελλα Ελλάδος: 2015, 2020

Λίβερπουλ ΦΚ
* 1 Λιγκ Καπ Αγγλίας: 2021-22
* 1 Κύπελλο Αγγλίας: 2021-22
* Φιναλίστ ΟΥΕΦΑ Τσάμπιονς Λιγκ: 2021-22

Παραπομπές
----------

1. ↑  «Ο Σάκης Αναστασιάδης μιλά για τον «Σερραίο» Τσιμίκα: «Στην πρώτη προπόνηση δεν ακούμπησε μπάλα!»». *LiverpoolFans.gr*. 12 Αυγούστου 2020. Ανακτήθηκε στις 4 Φεβρουαρίου 2021.
2. 1 2 3 4 5 6  Γιώργος Βροντάκης (18 Δεκεμβρίου 2015). «Τσιμίκας: Το «λιοντάρι» του Ολυμπιακού». SDNA.gr. Ανακτήθηκε στις 6 Νοεμβρίου 2018.
3. 1 2  Δημήτρης Τομαράς (17 Δεκεμβρίου 2015). «Τσιμίκας: Το... πνευματικό παιδί των Γεωργάτου και Καμπιάσο!». Gazzetta.gr. Ανακτήθηκε στις 6 Νοεμβρίου 2018.
4. ↑  «Τσιμίκας: «Οι κόποι μου ανταμείβονται»». 19 December 2015.. Ανακτήθηκε στις 11 September 2017.
5. ↑  Παναγιώτης Γκαραγκάνης (18 Μαρτίου 2018). «Ο Τσιμίκας «φωνάζει» ότι είναι εδώ!». Sportime.gr. Ανακτήθηκε στις 6 Νοεμβρίου 2018.
6. ↑  «Επίσημο: στην Έσμπιεργκ δανεικός ο Τσιμίκας» [Official: Tsimikas is on a loan with Esbjerg]. 28 Δεκεμβρίου 2016. Ανακτήθηκε στις 11 Σεπτεμβρίου 2017.
7. ↑  «Willem II haalt linksback Konstantinos Tsimikas uit Griekenland» (στα nl). 2017-06-30.. Ανακτήθηκε στις 2017-09-11.
8. ↑  «Willem II houdt het hoofd koel tegen amateurs» (στα nl). 2017-09-20. .
9. ↑  «Willem II moet het zonder Lewis en Tsimikas doen in halve finale beker» (στα nl). 2018-02-02. .
10. ↑  «FC Twente pakt in slotfase punt tegen Willem II» (στα nl). 2018-03-17. Αρχειοθετήθηκε από το πρωτότυπο στις 2018-11-17.. Ανακτήθηκε στις 2018-11-06.
11. ↑  «Willem II zet grote stap naar handhaving in Eredivisie na spektakelstuk tegen FC Utrecht» (στα nl). 2018-03-31. .
12. ↑  Μαριλένα Καλοπλαστου (8 Μαΐου 2018). «Ο Κωνσταντίνος Τσιμίκας και το ταξίδι «στη χώρα των θαυμάτων»!». To10.gr. Ανακτήθηκε στις 6 Νοεμβρίου 2018.
13. ↑  «Elftal van de Week: glansrollen Boëtius en jongeling Van den Berg» (στα nl). 2018-04-02. .
14. ↑  «Willem II vs Vitesse 2-2» (στα nl). 2018-05-06. .
15. ↑  «OLYMPIAKOS PIRAEUS VS. LUZERN 4 - 0». Soccerway.com. Ανακτήθηκε στις 6 Νοεμβρίου 2018.
16. ↑  «FINLAND U19 = GREECE U19 2-1». Transfermarkt.com. Ανακτήθηκε στις 6 Νοεμβρίου 2018.
17. ↑  «Konstantinos Tsimikas». Transfermarkt.com. Ανακτήθηκε στις 6 Νοεμβρίου 2018.
18. ↑  «Τσιμίκας: «Χαρούμενος για το ντεμπούτο μου και τη νίκη»». Sportroom.gr. 13 Οκτωβρίου 2018. Ανακτήθηκε στις 6 Νοεμβρίου 2018.

Εξωτερικοί σύνδεσμοι
--------------------

* Κώστας Τσιμίκας στο Transfermarkt.com
* (Αγγλικά) Προφίλ Κώστας Τσιμίκας στο Soccerway

  


|  |  |  |  |
| --- | --- | --- | --- |
| 

| π • σ • ε
Λίβερπουλ ΦΚ – τωρινή ομάδα |
| --- |
|  |
| 

* 1 Άλισον
* 3 Φαμπίνιο
* 4 Φαν Ντάικ
* 5 Βαϊνάλντουμ
* 6 Τιάγκο
* 7 Μίλνερ
* 8 Κεϊτά
* 9 Φιρμίνο
* 10 Μανέ
* 11 Σαλάχ
* 12 Γκόμεζ
* 13 Αντριάν
* 14 Χέντερσον
* 15 Όξλεϊντ-Τσάμπερλεϊν
* 17 Τζόουνς
* 18 Μιναμίνο
* 20 Ζότα
* 21 Τσιμίκας
* 23 Σακίρι‎
* 26 Ρόμπερτσον
* 27 Όριτζι
* 32 Ματίπ
* 47 Φίλιπς
* 62 Κέλεχερ
* 66 Αλεξάντερ-Άρνολντ
* 72 Φαν ντεν Μπεργκ
* 76 Γουίλιαμς
* Προπονητής: Κλοπ

 |

 |

|  |  |  |  |
| --- | --- | --- | --- |
| 

| π • σ • ε
Σούπερ Λιγκ Ελλάδας – Καλύτερος Έλληνας Ποδοσφαιριστής της Χρονιάς |
| --- |
|  |
| 
* 1995: Γεωργιάδης
* 1996: Τσιάρτας
* 1997: Νικολαΐδης
* 1998: Νικολαΐδης
* 1999: Γεωργάτος
* 2000: Λυμπερόπουλος
* 2001: Αλεξανδρής
* 2002: Νικολαΐδης
* 2003: Γιαννακόπουλος
* 2004: Δ. Παπαδόπουλος
* 2005: Κατσουράνης
* 2006: Λυμπερόπουλος
* 2007: Λυμπερόπουλος
* 2008: Σαλπιγγίδης
* 2009: Σαλπιγγίδης
* 2010: Τοροσίδης
* 2011: Α. Παπαδόπουλος
* 2012: Μήτρογλου
* 2013: Δ. Παπαδόπουλος
* 2014: Δ. Παπαδόπουλος
* 2015: Καλτσάς
* 2016: Φορτούνης
* 2017: Μάνταλος
* 2018: Χριστοδουλόπουλος
* 2019: Φορτούνης
* 2020: Τσιμίκας
* 2021: Μασούρας
* 2022: Μασούρας
* 2023: Ιωαννίδης
 |

 |